Sára Júlia

 *Csendben*

 Lelakatolt az idő.

 Mélyülnek rajtunk a ráncok.

 Mint a szántás, elmaradt vetés,

 jövőnk szikkadt fekete árok.

 Csendben vagyunk.

 Halk neszezéssé lett az életünk.

 Aprókat álmodva egymást vigyázzuk.

 Éjjel –

 S ha kisüt a Nap, simítjuk a fényt,

 odafordítjuk a szívünk, nevetünk,

 csiklandjuk az eget,

 talán egyszer mégis kirepülünk.

 Te meg én.

 Addig –

 eléldegélünk még kicsit

 ha lehet,

 Prospero aranyló szigetén.